title: Παράλληλες πόλεις
title: Parallel cities
Creators: name: Κροντηρη Αναστασια
Publisher: name: Technical University of Crete
Year: 2023

description: Η παρούσα εργασία με τίτλο «Παράλληλες πόλεις», επιχειρεί να αναγνωρίσει τυπικά χαρακτηριστικά στον τρόπο αντίληψης και ανάγνωσης της Παλαιάς Πόλης του Ναυπλίου σε δύο χρόνους - το χθες και το σήμερα. Πιο συγκεκριμένα, διερευνάται πως η πολιτιστική δραστηριότητα, τα κτίρια, και το σύνολο των αστικών συντελεστών διαμορφώνουν τη σημερινή αντίληψη του περιπλανώμενου, ποια στοιχεία από αυτά επικαλύφθηκαν ή χάθηκαν και πως σε μεταγενέστερη εποχή μπορούν να χρησιμοποιηθούν ως βάση για νέες ιδέες επέμβασης στον ιστό της πόλης.
Στο πρώτο κεφάλαιο γίνεται μια εκτενής ιστορική αναδρομή ώστε να γίνει αντιληπτό το σύνολο των στοιχείων που αποτέλεσαν βασικούς συντελεστές ανάπτυξης και έφεραν την πόλη στη σημερινή έκταση και κατασκευή της. Στο δεύτερο κεφάλαιο γίνεται μια ανάλυση των σημερινών χρήσεων της Παλιάς Πόλης ώστε να γίνει κατανοητό το πόσο ο μαζικός τουρισμός έχει αλλάξει την σημερινή εμπειρία του περιπατητή στην πόλη, επικαλύπτοντας δραστηριότητες και πολιτιστικές παραδόσεις των παλαιότερων εποχών. Στο τρίτο κεφάλαιο η παλαιά πόλη εξετάζεται παράλληλα στο χθες και στο σήμερα μέσω πέντε στοιχείων: τα όρια της, τις διαδρομές της, τους κόμβους της, τις περιοχές και τα τοπόσημα. Διατυπώνονται εδώ επιχειρήματα σχετικά με τη διαχρονικότητα των αρχιτεκτονικών ποιοτήτων της Παλαιάς πόλης και επιχειρείται μία πρώτη θέση σχετικά με σημεία που θα πρέπει να εξεταστούν, μελετηθούν εξ’ αρχής. Αναδεικνύεται έτσι η ερμηνεία της πόλης σαν ένα παλίμψηστο, που μέσω της παράθεσης του φωτογραφικού υλικού μπορούμε να διαβάσουμε τη σημαντικότητα των δραστηριοτήτων που καλύφθηκαν ή χάθηκαν στο χρόνο και να επιχειρηματολογήσουμε για τη σημασία της επαναφοράς τους στο σήμερα.
Το κύριο ερευνητικό ερώτημα που διαμορφώνει τη δομή της εργασίας είναι το αν μπορεί ένας περιπατητής σήμερα να αντιληφθεί την πολιτιστική κληρονομιά της Παλιάς Πόλης του Ναυπλίου /την ιστορία της πόλης/την παλαιότερη μορφή της πόλης στη σημερινή εικόνα της;
description: This paper, entitled “Parallel Cities”, attempts to identify typical features in the way of perceiving and reading the Old City of Nafplio in two times – the past and the present. More specifically, it is investigated how cultural activity, buildings, and the set of urban factors shape the current perception of the walker, which elements of them were overlapped or lost and how in a later era they can be used as a basis for new ideas of intervention in the fabric of the city.
In the first chapter, an extensive historical review is made in order to understand all the elements that were key factors in development and brought the city to its current extent and construction. In the second chapter an analysis of the current uses of the old city is made in order to understand how much mass tourism has changed the current experience of the walker in the city, overlapping activities and cultural traditions of earlier times. In the third chapter, the old city is examined simultaneously in yesterday and today through five elements: its routes, its nodes, areas, its landmarks and its boundaries. Arguments are made here regarding the timelessness of the architectural qualities of the Old City and a first position is attempted regarding points that should be considered, be studied from the beginning. Thus the interpretation of the city as a palimpsest emerges, that through the presentation of the photographic material we can read the importance of the activities and forms that were covered or lost in time and argue for the importance of bringing them back today. 
The main research question shaping the structure of the paper is whether a walker today can perceive the cultural heritage of the old town of Nafplion / the history of the town / the older form of the town in its present image?